JohanHeinsen/ENO huggingface dataset:
Aalborgs Stifts Adresseavis, 1825-06-11
Den 29de Maj fandt den merkværdige Høitidelighed Sted i Rheims, Kong Carl den 10des Kronning. Allerede før Kl. 5 om Morgenen vare Dørene til Domkirken besatte med en utallig Mængde Mennesker; Klokken 6 bleve de aabnede, og i en halv Time var hele Kirken propfuld, med Undtagelse af de for Hoffet bestemte Tribuner. Klokken 7 1/2 begav Geistligheden sig til Metropolitan-Kirken og Erkebiskoppen af Rheims traadte for Alteret. Cardinalerne Clermont-Tonnere og de la Fare begave sig derpaa under Ledsagning af Capitlet til Kongens Gemakker, for at afhente Hs. Majestæt. Oversangeren ved Domkirken hankede paa Døren, hvorpaa Fyrst Talleyrand, som Overkammerherre sagde indenfor med lydelig Stemme. Hvad vil J. Cardinal Clermont-Tonnere svarede: Carl 10de, som Gud gav os til Konge. Herpaa aabnede de kongelige Sveitsere Dørene, og begge Cardinalerne nærmede sig Kongen, der hævede sig fra sin Lænestoel, for at modtage deres Hilsen. Nu blev Hs. Majestæt rækket Vievandet, og efter at dette var skeet, blev Allerhøistsamme i et høitideligt Tog ledsaget til Kirken. De øverste Hofembedsmænd, Vaabendragerne, Geistligheden o. s. v., stillede sig for og efter Kongen. J Kirken blev nu afsjungen en Psalme, under hvilken Tid Kongen blev ført til Alteret, hvor han knælede. Derefter begav han sig til Choret og satte sig paa den der for ham beredte Stoel. Erkebiskop. pen af Rheims overrækkede Hs. Majestæt Vievandet; hentede derefter Flasken med den hellige Olie og istemmede en latinsk Psalme. Efter at Sangen var endt, nærmede Erkebiskoppen med tvende Assistenter sig Hs. Majestæt, af hvilke den ene bar Evangeliummet, den anden det hellige Korses Reliquier. Kongen aflagde siddende med bedækket Hoved, holdende Haanden paa Evangeliummet og Reliquierne, Kronningseden, Kongeeden som Chef og souverain Stormester for den hellig Aands Orden, og Kongeeden som Chef og souverain Stormester for den hellige Ludvigs kongelige og militaire Ordener og Æreslegionsordenen. Efterat disse Eder vare aflagte foretog Erkebiskoppen Salvingen. Han aabnede Skabet, hvori Flasken var med den hellige Olie og drog en Deel deraf frem med en Guld Naal. Nu gik Salvingen for sig. Biskoppen af Soissons holdt Olien og Erkebiskoppen af Rheims dyppede med Tommelfingeren i den hellige Olie og berørte dermed Kongen, først oven paa Hovedet, saa paa Brystet, saa mellem begge Skuldrene, saa paa den høire og venstre Skuldre og tilsidst i høire og venstre Albueled. Efter at endnu endeel flere Ceremonier vare tilendebragte, forlod Kongen Kirken under Folkets lydelige Jubel.
Aalborgs Stifts Adresseavis, 1825-06-11
Engelland.
Aalborgs Stifts Adresseavis, 1825-06-11
Parlamentet er ved Herr Canning forelagt nye Papirer angaaende Slavehandelen. J afvigte Aar kom ikke mindre end 16000 Slaver i 44 Skibe til Havanna. Uagtet alle Conventioner med Spanien blomstrer denne afskyelige Handel, som før, og alle Kjøbmænd som og Embedsmændenne tage Deel deri. Brasilien indførte i Aaret 1824, 26712 Slaver, hvoraf 2499 døde paa Reisen. Ligesaa levende er de Franskes Handel, og kun den nederlandske Regjering har vist en prisværdig Jver med at gjøre en Ende paa Slavehandelen. - Det bekjendte Kjæmpeskib Columbus, som forrige Aar kom fra Canada til London, er sjunket paa Tilbagereisen under 462 L. og 290 Br. Skibsmandskabet, som bestod af 72 Personer, er lykkeligviis reddet, og allerede kommet til London.
Aalborgs Stifts Adresseavis, 1825-06-11
J London formærker Man en betydelig Formindskelse, i Lommetyvenes Antal. Politiebetjentene mene, at de Snildeste af dem, ere reiste til Rheims. Det hedder, at Jndbyggerne i Grevskabet Chefter vilde forære Biskoppen af Chester og Hertugen af York hver en Ost paa 160 Pd., for deres Vota mod den catholske Emancipation. Brændevinsbrænderne have aflagt et langt Besøg hos Skatkammer=Canzleren for at erklære ham, at de, naar Distillering af Rom blev tilladt, selv ved den tilsigtede høiere Afgivt, ikke vilde kunne holde Priis med samme, men maatte opgive deres Næringsvei. Landmændene vilde derved afsætte 2 a 300000 Qvarter Byg mindre om Aaret. Skatkammer-Canzleren svarede, at det var altid at beklage, naar Fornrettelser opstod nogetsomhelst Sted, men dette var, ved det nu antagne politiske System ikke altid at undgaae, og denne Forholdsregel var valgt med godt Overlæg. En Forsamling af de fornemmeste Adelige som staae i Forbindelse med Jrland, har fundet Sted hos Hertugen af Buckingham, for af alle Kræfter at fatte nogle særdeles stærke Beslutninger til Understøttelse for den catholske Emancipation.
Aalborgs Stifts Adresseavis, 1825-06-11
Blandinger. Den græske Heltinde Bobelings Datter, en meget smuk, ung Kone, gift med General Panos, Kolokotronis's Søn, træder i sin kjække Moders Fodspor, og tager personlig Deel i Frihedskampen, klædt som Amazone. Ogsaa en anden fornem Grækerinde, Helena Mando, gjør Feldttoget med i Spidsen for et lidet Corps, som hun selv har samlet og bevæbnet.
Aalborgs Stifts Adresseavis, 1825-06-11
J London blev der nylig solgt et Shawl, som havde tilhørt Tippo Saib, Sultan af Mysore. Det kostede 500 Guineer (circa 4500 Rbdlr.), og siges at være kjøbt til Hertuginden af Angouleme.
Aalborgs Stifts Adresseavis, 1825-06-11
Doctor Sarlaudiere i Paris har udgivet en interessant Memoire og Electro-puncturens, en Operation som denne Læge har opfundet, for at skaffe Electriciteten ind i Menneskets indre lidende Dele, og det ved Guldnaale! - Gigt, Rheumatisme, og de fleste Nervesvagheder, kureres ved denne Operation.
Aalborgs Stifts Adresseavis, 1825-06-11
Fædrelandet.
Aalborgs Stifts Adresseavis, 1825-06-11
Kjøbenhavn. Under 12te Januari d. A. har Jnspekteur og Dannebrogsmand Schulz erholdt 10 Aars udelukkende Privilegium til i Kongeriget Danmark at indrette en af ham anmeldt Tørre-Anstalt til derved at tørre Tøier, Sukker, saavelsom Kornvarer.
Aalborgs Stifts Adresseavis, 1825-06-11
Under 13de Maj er udkommen en Plakat, angaaende Repartitionen af den til Vei= og Bro=Arbeide for Aar 1824. af den Kongel. Kasse forskudte Sum, beløbende sig til 12,523 Rbd. 76 s. Sølv, som bliver at udrede med indeværende Aars Juli Qvartals Skatter.
Aalborgs Stifts Adresseavis, 1825-06-11
Paa General-Toldkammer og Commerce=Collegiets Forestilling har Hs. Majestæt allernaadigst tilladt, at der til Forsøg skal i Odense og Randers Amter, som ere de Districter i Danmark, hvor Linnedhuusfliden er meest udbredt, udsættes Præmier for der vævede Lærreder, som ere 25, 50 eller 75 Alen lange, og blegede 4 1/2, 5, 5 1/2 og 6 Qvarteer brede, med Tillæg af 2 Tommer for de ublegede; dog maae Lærrederne i Længden have et Overmaal af 2 Tommer, som blive afklippede og stemplede, for at tjene til Control. J at fastsætte denne Længde og Bredde er der taget Hensyn saavel til Land=Almuens Kræfter, som til de tvende Hovedbrug for Lærredet, nemlig til Skjorter og Lagener. Hvad Fiinheden angaaer er der bestemt, at Lærrederne skulle inddeeles i fire Klasser, 1ste Klasse med 36 til 45 Traade pr. Tomme i Renning; 2den Klasse med 46 til 55 Traade; 3die Klasse med 56 til 65 Traade; 4de Klasse med det derover værende Antal Traade pr. Tomme i Renning. Præmien for 1ste Klasse er bestemt til 1 1/4 s. T. pr. Alen, for 2den Klasse til 2 s., for 3die Klasse til 2 1/2 s., og for 4de Klasse til 2 1/2 s. pr. Alen. For at bedømme hvorvidt Lærrederne ere tilvirkede overeensstemmende med ovenstaaende Forskrifter, har Hs. Majestæt endvidere befalet at der i Odense og Randers Amter skulle oprettes Lærredshaller, som hver for sig skulle bestaae af tvende Medlemmer, helst Vævere, hvis Pligt det bliver at undersøge det Lærred, som bringes til Hallen, og at stemple det, saafremt det har de dertil udfordrede Egenskaber. For Odense Amt holdes Hallen i Lumby, Lumby Sogn, Lund Herred, for Randers Amt i Randers Kjøbstad. Halle mærket bliver sat paa begge Ender af Lærredet og Hallingen skeer uden Bekostning for dem der lade halle. Da Hallingen er ansvarlig for, at det paatrykte Stempel i alle Maader er overeensstemmende med Lærredernes Beskaffenhed, saa behøver Kjøbmanden ikke at undersøge hvert Stykkehallestemplet Lærred, der tilbydes ham, men er berettiget til, igjennem vedkommende Politieret at søge Erstatning hos Hallen, saafremt Lærredet siden maatte befindes ikke at have været som Stemplet tilkjendegiver. Det hallede Lærred, som bringes tilsalg, skal være saaledes sammenlagt, at begge de stemplede Ender ere tilsyne.
Aalborgs Stifts Adresseavis, 1825-06-11
Atter har Døden henrevet en ædel Mand, Hr. Biskop Jens Michael Hertz, Ridder af Dannebrog. Han var fød den 26de Juli 1766 i Ørslev ved Vordingborg, hvor hans Fader boede som Skovrider over Vordingborg, Amt. Hans Moder var den som Digterinde bekjendte Madame Birg. Cathrine Boye, der efter sin første Mands, Hertz's, Død, ægtede Toldskriver Boye. Vor Hertz blev Student 1784. Sognepræst for Nørhaai Aalborg Stift 1791 - for Butterup og Tudse i Sjælland 1796 - i Korsøer 1800. - Til Domkirken i Roeskilde 1804 - Amtsprovst i Roeskilde Amt 1807 - derfra forflyttet til Ribe Bispe-Embede, da V. Chr. Hjorth var død. Blev Ridder af Dannebrog 1812 - Doct. Theol. 1817. Efter 8 Ugers Sygdom er han den 2den d. M. henslumret i en blid og rolig Død, i sin Alders 59 Aar. Blandt hans literære Arbeider er: Det befriede Jsrael; et Priisdigt i den episke Poesie, belønnet af Selskabet for de skjønne Videnskaber. Udkom 1804. Cours den 7die Junii. Hamb. 2 M. - , a vista 212. Spec. 214. - Specier solgtes til 12 Rbmk. 14 s. Bank-Disconto 5 pC. - Norske Speciessedler pr. 10 Specier 19 a 19 1/4 Rbd. Sedler. - Svenske Sedler pr. Rdlr. Rigsgjeld 52 a 52 1/2 Rbs. Tegn. - 4 pCt. Kongl. Obligat. (uden Renter) 94 a 94 1/2 Rbd. Sedler. - Dito Dito 88 3/4 89. i Banco. - Nationalbank-Obligationer (af Laanet 4de Februarii 1820) 102 1/2 103 Rbd. r. S. - Dito Dito 110 a 110 1/2 Rbd. i Sedler. - Hamborger Laan af 1819 Bcomk. 3000 99 1/2 a 100 Banco. - Dito Dito Bcomk. 4000 99 1/2 Banco. - 6 pC. norsk Laan ved Hambro & Søn 106 a 106 1/2 Banco. - 4 pC. Dito nye 98 i Banco. - Asiatisk Actier 89 a 89 1/2 i Sedler.
Aalborgs Stifts Adresseavis, 1825-06-11
Cours: Hamborg den 7de Junii. St. Petersborg 832. - London 35, 8 1/2. - Lissabon 37 1/2. - Amsterdam k. S. 105 1/2, 2 M. 105 1/2. - Kjøbenhavn k. S. 212. - Specier 1 3/4 A.
Aalborgs Stifts Adresseavis, 1825-06-11
Blandinger. Det ophævede slesvig holstenske Laaneinstituts Obligationer til 5 Procent aarlig Rente, og saavel Beviserne som Obligationer for det i Hertugdømmene Slesvig og Holsten, i Aaret 1809 aabnede Statsfonds-Laan til 6 PCt. ere ogsaa opsagte til Udbetaling, de første til 31te December d. A. og de sidste til 1ste Februar 1826. Ved Frederichsstadt i det Slesvigske er for nogle Dage siden skudt en Fugl, som Man antog for den Egyptiske Jbis. Den blev sendt til Hr. Justitsraad og Professor Wiedemann i Kiel, og denne naturkyndige Lærde har stadfæstet hiin Formodning og kaldet Fuglen den røde Jbis.
Aalborgs Stifts Adresseavis, 1825-06-11
Viborg, den 6te Junii. Efter mange Dages streng Nattefrost og Kulde om Dagen med Nordvest, have vi siden i Onsdags næsten daglig Regn og Storm, meest med Sydvest. Den vedvaret endnu i Dag - Vel er det om de gruelige Jnsekter og Jordlopper, der afæde Frugttræbladene og alle Kaalsorter m. m. derved faae deres Rest. Endog udplantede Kaal have Lopper aldeles fortæret. Blandt Agurkerne er og en Pest, da de, ventelig af de Samme, gjennemstikkes og Bladene afædes og forsvinde strax efter de komme op.
Aalborgs Stifts Adresseavis, 1825-06-11
Skibe, ind- og udclarerede ved Aalborg Toldkammer. Den 9de Junii. Jndclareret, S. D. Lassen fra Kønigsberg med Hør og Tøndebaand. J. Theilmann fra Kjøbenhavn, med Salt, Tjære og Stykgods. - Udclarerede, P. Jensen til Kjøbenhavn med Byg. W. Nielsen til dito med Rug m.m. J. Petersen til Amsterdam med Rug. J. Munch til Ebeltofmed Kalk og Flyttegods. A. Albrecth til Stolpe med saltede Sild.
Aalborgs Stifts Adresseavis, 1825-06-11
Den 10de. Jndclarerede, C. L. Damsgaard fra Kjøbenhavn med Salt, Jern og Stykgods. P. Hansen fra dito med Sal. og Stykgods. - Udclareret, P. G. Hay til Østersøen med saltede Sild.
Aalborgs Stifts Adresseavis, 1825-06-11
Aalborg Kirker. Anden Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Gad. - Til Aftensang i Budolphi Kirke Hr. Henneberg; i Frue Kirke Hr. Klokker Claudi.
Aalborgs Stifts Adresseavis, 1825-06-11
Ægteviede. Den 9de Junii Skomagermester J. C. Dahl og Enkemadamme Jda Smith, sal. Thaisens.
Aalborgs Stifts Adresseavis, 1825-06-11
Døbte. Den 5te Junii. Skoemager Nissens Søn, Carl August, Fadd. Tømmermand N. Bysteds Kone, Pigen C. Nissen, Forpagter C. Rasmusen, Vertshuusholder E. Kjøler, Corporal Sindal, Ungkarl C. Brønnels. - Den 8de, Skipper Staarups Søn, Hans Andersen Staarup; Fadd., Mad. Staudt, Jfr. H. Winkel, Cousul Rasch, Kjøbmand C. Winkel, Garvermester Petersen, Bødkermester, N. Kjersgaard, Bagersvend L. Kjersgaard. - Den 9de, Adjunct Frigasts Datter, Frederikke Jacobine; Fadd., Mad, Eibe fra Wilsbeksminde, Mad. Friis fra Sønderskousgaard, Professor Tauber, Controlleur Tham, Adjunct og Cand. theol. Aagaard, Kjøbmændene S. Winkel, Gjødvad, Proprietair Friis fra Sønderskousgaard, Jnformator Eibe fra Birkelse.
Aalborgs Stifts Adresseavis, 1825-06-11
Ved Tallotteriets 1243de Trækning i Kjøbenhavn udkom: No. 67. 69. 47. 46. 66.
Aalborgs Stifts Adresseavis, 1825-06-11
Bekjendtgjørelser.
Aalborgs Stifts Adresseavis, 1825-06-11
Skuespil. Søndagen den 12te Junii opføres Trylletrommen eller Narrehætten, stor tyrkisk Trylle=Opera i 3 Optoge. Musikken af Schekaneder.
Aalborgs Stifts Adresseavis, 1825-06-11
Mandagen den 13de opføres: Det bethlehemske Barnemord, Lystspil i 2 Optoge af Geyer. Derefter: Den drillede Skræder, komisk Pantomme i 2 Optoge. Musikken af Goldermann. Billetter a 3 Mk. Stykket, for Børn det Halve, kunne behageligst afhentes hos Hr. Muurmester Ludwig, samt om Aftenen ved Indgangen der aabnes Kl. 7. Skuespillet begynder nøiagtig Kl. 71. Becker,
Aalborgs Stifts Adresseavis, 1825-06-11
Skuespildirecteur. Undertegnede agter at foranstalte Vauphall, forenet med Bal, i det saakaldte gamle Anlæg ved Frederikskilde, Mandagen den 20de Junii næstkommende, hvortil Entree, Billetter a 4 Rbmk. og Spisebilletter a 2 Rbmk. kan hos mig bekommes til Søndagen den 19de, saavidt Localet tillader det. Aalborg den 11te Junii 1825. Thomas Borregaard.
Aalborgs Stifts Adresseavis, 1825-06-11
Politie=Placat. Ligesom der fra det 3die Jydske Jnfanterie-Regiment er truffet Foranstaltninger til at forekomme saadanne taabelige Stridigheder og Slagsmaal, som nylig have fundet Sted her i Byen, finder jeg mig foranlediget til ogsaa fra Politiets Side at hindre Ungdommen i modtvillig at løbe i egen Fordærv. Det bliver derfor samtlige Haandværks mestere herved paalagt, at tilholde deres Lærlinge ei allene at iagttage sømmelig Orden og Rolighed, som paa det strængeste vil blive paaseet; men endog hver Aften indtil videre at være hjemme Kl. 9 1/2, da Enhver som senere træffes ude vil blive anholdt. Aalborg Politiekammer den 11te Juni 1825. Schmidt.
Aalborgs Stifts Adresseavis, 1825-06-11
Jfølge høie Autorisation bekjendtgjøres herved, at Pakke posterne, som afgaae fra Kjøbenhavn til Jylland den 18de og 25de Junii, saavelsom de fra Aalborg den 21de og 28de Junii afgaaende Pakkeposter, lægge Touren over Viborg, formedelst indeværende Aars anstundende Omslags-Termin. Aalborg og Colding Postcontoirer den 27de og 28de Maj 1825. R. Jørgensen. P. Liimschou.
Aalborgs Stifts Adresseavis, 1825-06-11
Søndagen den 19de Junii næstkommende, bliver paa det dramatiske Selskabs Theater, til Bedste for den paa Skovbakken anlagte Plantage, opført: Den unge Zigeunerinde, Skuespil i 4 Acter, af Kotzebue. Billetter a 3 Mk. Stykket, kunne behagentlig, indtil Forestillings Aftenen, afhentes hos undertegnede Apotheker Kayerød, fra den 13de Junii. Jndgangen aabnes Kl. 5 og Begyndelsen skeer Kl. 6. Aalborg den 3die Junii 1825. Wølfferdt. W. Søderberg. G. Kayerød.
Aalborgs Stifts Adresseavis, 1825-06-11
Bedste Kjøbenhavns Agvavit, Punschextract, samt Rum og fine blaae Kaffebønner, faaes til billig Priis hos N. Schibbye.
Aalborgs Stifts Adresseavis, 1825-06-11
Undertegnede er her til Byen ankommen med et Partie Skomagerarbeide af moderneste Facong, til mueligst billige Priser. Min Boutik er ved Raadhuset. Elmquist, Skomagermester fra Kjøbenhavn.
Aalborgs Stifts Adresseavis, 1825-06-11
Da jeg agter snarest mueligt at ophæve den af mig efter min afdøde Mand Kjøbmand Jørgen Hansen førte Handel, saa anbefaler jeg mig fremdeles med et udsøgt Partie af Jsenkram og andre Vare, i større og mindre Deele. Paa Grund af min ovenanførte Hensigt, kan enhver være forsikkret om, at erholde alt til de billigste Priser. Skulle Realisationen af Varerne og min deraf følgende Handels Ophævelse finde Sted, forinden førstkommende Michaeli Flyttetid, vil den til Handel saa fortrinlig beliggende Boutiqve i min eiende og iboende Gaard paa Gravensgade, samt Gaardens øvrige Leiligheder og Beqvemmeligheder, med Undtagelse af, hvad jeg selv til Beboelse maatte reservere mig, kunde faaes til Leie bemeldte Flyttetid, hvorom de Lysthavende i saa Fald nærmere maatte søge at træffe Accord. Aalborg den 27de Maj 1825. Som Laugværge. Wølfferdt. Abel sal. Jørgen Hansens.
Aalborgs Stifts Adresseavis, 1825-06-11
Saalænge Frue Kirke er under Reparation, skeer ingen Ringning, hverken til Altergang, Prædiken m.v., som herved tilkjendegives af Kirkens Værge N. S. Mørch. Aalborg den 11te Juni 1825. En fortrinlig god Dag- og Nat-Kikkert, med et Udtræk, forfærdiget af Mechanikus Schmidt i Kjøbenhavn, er ved Fugleskydningen paa Skovbakken, frakommet sin Eier. Den var kjendelig paa et grønt Cassimiers Overtræk og paa en Spalte i Træer, samt paa Signaturen paa Messing=Udtrækket, hvor Schmidts Navn - tilligemed dens Bestemmelse som Dag- og Nat-Kikkert - var indgravet. For dens Oplysning paa Addresse-Contoiret, som anviser Eieren, loves en raisonabel Douceur. Til Efteraaret, og for om forlanges, kan 2de Disciple i Latinskolen, for billig Betaling faae Kost, Logis og øvrigt Tilsyn hos Christian Nørbech i Jomfrue Annegade. En sølvbeslagen Meerskums Pibe med Rør er af min Kudsk, funden imellem Aalborg og Scheelsminde. Eieren til samme kan erholde den hos mig, imod dette Avertissements Bekostning og en retskaffens dygtig Findeløn, for bedre at passe paa sin Pibe en anden Gang. Nibe den 9de Junii 1825. Peder Kold. Skipper S. Hoffmann, beliggende ved Toldboden, afseiler om et Par Dage til Kjøbenhavn, medtager Fragtgods og Passagerer. En lille bruun Hesteplag kom her tilløbende sidste Dronninglunds Hestemarkedsdag. Eieren af Hesten kan mod dette Avertissements Bekostning erholde samme udleveret. Vester Glindvad den 10de Juni 1825. Wichmann.
Aalborgs Stifts Adresseavis, 1825-06-11
En nye Birketræes Divan med 6 Stole er at faae tilkjøbs. Addresse-Contoiret giver nærmere Underretning hvor samme kan faaes. Til Salg er hensat, hos Hr. Kjøbmand Hollenius i Bispensgade, et Mahognie Fortepiano, forfærdiget af Hr. Birk paa Bjørnkjer.
Aalborgs Stifts Adresseavis, 1825-06-11
En blaae Paraplye er forglemt i Skomager R. Hansens Boutik paa Torvet. Eieren kan erholde Paraplyen imod dette Avertissements Betaling.
Aalborgs Stifts Adresseavis, 1825-06-11
Auctioner. Mandagen den 20de Juni førstkommende Formiddag Kl. 9. præcise, bliver efter Begjæring af S. T. Hr. Professor Tauber, som Præstenke Mad. Fuhrs Laugværge, afholdt offentlig Auction paa Aalborg Cathedralskole over hendes afdøde Mands udvalgte og velkonditionerede Bogsamling, saavel i det theologiske som historiske Fag, saa og en stor Deel engelske og andre Bøger, hvoriblandt ogsaa findes Romaner og andre, Morskabsbøger, saavel engelske som danske. Conditionerne bekjendtgjøres ved Auctionen, og en trykt Fortegnelse paa hvad der sælges kan 4 Dage forinden Auctionen, erholdes hos undertegnede. Liebhabere indbydes at møde. Aalborg den 10de Juni 1825. Schierup. Stiftsprovst og Auctions-Directeur.
Aalborgs Stifts Adresseavis, 1825-06-11
Da Skipper Jens Johnsen Holms eiende Sted i Jomfrue Annegade ikke blev bortsolgt ved de derover afholdte 3de Auctioner saa bliver, efter derom, af Skifteretten i fornævnte Afdødes Boe tagen Beslutning, bemeldte Sted stillet til absolut Salg ved en 4de Auction der holdes i Stedet selv Torsdagen den 16de Dennes Formiddag Kl. 10. Saasnart Stedet er solgt fortsættes Auctionen over Boets Løsøre og Effecter, bestaaende af Sølv, Kobber, Messing, Sengeklæder, Linned, samt Stole, Borde og Speile m.v., hvilket herved bekjendtgjøres. Aalborg den 7de Juni 1825. Schmidt. Efter Vedkommendes Begjering bliver ved offentlig Auction der afholdes paa Kjøbmændenes Compagniehuus Tirsdagen den 21de Dennes Formiddag Kl. 10, bortsolgt endeel moderne Meubler, bestaaende af: et mahognie Sengested med Omhæng og Tæppe, et birketræes Hjørneskab, et mahognie Divansbord, 2de Spilleborde, 3 Stykker Speile i mahognie Rammer, en birketræes Skriverpult, nogle Stole, Sengeklæder, og Glas m.m. Meublerne ere til Eftersyn hos Hr. Viinhandler Borregaard 4 Dage forinden Auctionen, hvilket herved bekjendtgjøres. Aalborg den 3de Juni 1825. Schmidt.
Aalborgs Stifts Adresseavis, 1825-06-11
Onsdagen den 15de dennes Formiddag Kl. 10, bliver efter Begjæring fra Enkemadame Heis, i hendes Bopæl hos Muur, mester Wang paa Engelsborg, afholdt offentlig Auction over adskilligt forarbeidet Guld og Sølv, hvoriblandt et Gulduhr, nogle Meubler bestaaende af Speile, Commoder, Sopha Stole og Skilderier samt en Deel musicalske Jnstrumenter, saa som Violiner, Violonceller, Clarinetter, Fagotter, Pauker og en Tromme; Hvilket herved bekjendtgjøres. Aalborg den 7de Juni 1825. Schmidt. Løgerdagen den 18de Junii om Formiddagen Kl. 10, bliver efter Begjæring af Consul Henningsen, formedelst Bortreise, afholdt offentlig Auction i hans Boepæl i Jomfrue Annegaden her i Byen, over endeel Jndboe, hvoriblandt: en Kobberkjedel med Tilbehør paa circa 1 1/2 Tønde, 1 Par store Speil i Mahogni Rammer, 1 Mahogni Spillebord, 1 Birketræes Divan med Stole, 1 Divanbord, 1 Par Consolborde, 1 Soph. med 6 Stole, i nyt Spisebord med Fløie, 1 Deigtrug og nogle Borde, Stole, Speile, Skilderier, Ølankere, Saltekar med mere, samt endvidere endeel udestaaende Boggjeldsfordringer, for Regning af det ophævede Handelsfirma Henningsen & Rybsahm; hvilket herved til Liebhaberes og andre Vedkommendes Efterretning bekjendtgjøres. Schmidt. Aalborg den 1ste Junii 1825. Rettelse. J Anmeldelsen i forrige Avis om det Becke ske Skuespillerselskabs Ankomst til Aalborg, staaer Renstein, isdetfor Kirstein; og Mapol, istedetfor Magot.
Aalborgs Stifts Adresseavis, 1825-06-13
Udlandet.